Canarina canariensis

Canarina canariensis er en flerårig urt i klokkefamilien.

Stengelen blir opptil tre meter høy og vokser opp fra en tykk jordstengel. Planten inneholder melkesaft. Bladene er trekantede og tannete. Blomstene sitter enkeltvis, og krona er hengende, rødoransje, 40–70 mm lang og like bred. Pollineringen gjøres av fem ulike fuglearter og noen virvelløse dyr. Frukten er et eggformet, kjøttfullt bær som er 3–4 cm i diameter og rødlig til svart som modent.

Canarina canariensis er endemisk for Kanariøyene der den vokser i laurbærskog, skogkanter og Erica-kratt 300–1100 moh. Arten er vanlig på Tenerife og Gran Canaria og mer sjelden på La Palma, Gomera og Hierro.

Litteratur

Eksterne lenker 
 

Klokkefamilien
Kanariøyenes endemiske flora